smcproject/ml-wiki-sentences huggingface dataset:
കേരള സംസ്ഥാന സാക്ഷരതാ മിഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kerala_State_Literacy_Mission
നിരക്ഷരർക്ക് അക്ഷരം പകർന്നു നല്കാനും അപ്രകാരം നേടുന്ന കേവല സാക്ഷരത നിലനിർത്താനും തുടർവിദ്യാഭ്യാസ പരിപാടികൾ ആരംഭിക്കാനും കേരള സർക്കാർ രൂപം നല്കിയ സംവിധാനമാണ് കേരള സാക്ഷരതാ മിഷൻ ദേശീയ സാക്ഷരത മിഷൻ നി൪ദ്ദേശ പ്രകാരമാണ് ഈ സംവിധാനം ആരംഭിച്ചത്.
സാക്ഷരത എന്ന വാക്കിന്റെ അർത്ഥം കാലത്തിനനുസരിച്ച് മാറുന്നതാണ്.
കേരള സംസ്ഥാന സാക്ഷരതാസമിതി എന്ന പേരിലാണ് ആരംഭിച്ചത്.
സാക്ഷരതാമിഷൻ അതോറിറ്റി എന്ന പേര് സ്വീകരിച്ചത് 1997-ലാണ്.1998 മുതൽ പൊതുവിദ്യാഭ്യാസ വകുപ്പിന് കീഴിൽ സ്വയംഭരണ സ്ഥാപനമായി പ്രവർത്തിച്ചു തുടങ്ങി.
സംസ്ഥാന മുഖ്യമന്ത്രിയാണ് മിഷൻ ചെയർമാൻ.
ലക്ഷ്യങ്ങൾ:
• സാക്ഷരതയെ തുടർപഠനത്തിലൂടെ വികസിപ്പിക്കുക.
• ഏതൊരാൾക്കും പഠിക്കാനുള്ള അവസരം ഒരുക്കുക.
• സർക്കാരിന്റെ വികസന /ക്ഷേമ പദ്ധതികളെപ്പറ്റി അവബോധം വികസിപ്പിക്കുക.
• സമഗ്രമായ തൊഴിൽ നൈപുണ്ണ്യ വികസന പദ്ധതി നടപ്പാക്കുക.
മുഖപ്രസിദ്ധികരണം-അക്ഷരകൈരളി
കേരള സാമൂഹ്യ സുരക്ഷ മിഷൻ
കേരള സർക്കാരിന്റെ സാമൂഹ്യക്ഷേമ വകുപ്പിന്റെ കീഴിലുള്ള ഒരു സംവിധാനമാണ് കേരള സാമൂഹിക സുരക്ഷ മിഷൻ
കേരള സംസ്ഥാന സ്പോർട്സ് കൗൺസിൽ
കേരളത്തിലെ കായികമേഖലയിൽ ഭരണനിയന്ത്രണാധികാരമുള്ള ഒരു സംഘടനയാണ് സംസ്ഥാന സ്പോർട്സ് കൗൺസിൽ .
1954 ലാണ് സ്പോർട്സ് കൌൺസിൽ പ്രവർത്തനമാരംഭിച്ചത്.
ജെയിംസ് മാത്യു 
ആണ് ഇതിന്റെ സ്ഥാപകൻ.
സ്പോർട്സ് മന്ത്രി ചെയർമാനും, പ്രസിഡന്റും, സെക്രട്ടറിയുമുൾപ്പെടെ ഔദ്യോഗിക ഭാരവാഹികളും ഉൾപ്പെടുന്ന  സ്റ്റാൻഡിംഗ് കമ്മിറ്റിയാണ് കൌൺസിലിന്റെ ഭരണം നിർവഹിക്കുന്നത്.
1954-ൽ സ്ഥാപിച്ച 'തിരു-കൊച്ചി സ്പോർട്സ് കൗൺസിൽ' 1956-ൽ കേരള സംസ്ഥാനം നിലവിൽ വന്നതോടുകൂടി 'കേരള സ്പോർട്സ് കൗൺസിൽ' ആയി രൂപാന്തരപ്പെടുകയാണുണ്ടായത്.
ഇന്ത്യയിലെ പ്രഥമ സ്പോർട്സ് കൗൺസിൽ ആയി കണക്കാക്കപ്പെടുന്ന ഈ സംഘടന രൂപവത്കരിക്കുവാൻ മുൻകൈയെടുത്തു പ്രവർത്തിച്ചതും ആരംഭംമുതൽ 15 വർഷക്കാലം തുടർച്ചയായി ഇതിന്റെ പ്രസിഡന്റ് പദം അലങ്കരിച്ചതും ലഫ്.
കേണൽ ഗോദവർമരാജയായിരുന്നു.
കായികവിനോദ മത്സരരംഗത്ത് കേരള ഗവൺമെന്റിന് ആവശ്യമായ ഉപദേശങ്ങളും മാർഗനിർദ്ദേശങ്ങളും നല്കുക; കേരളത്തിൽ സ്പോർട്സിന്റെ വളർച്ചയ്ക്കു നാനാവിധമായ നടപടികൾ സ്വീകരിക്കുകയും വേണ്ട പ്രേത്സാഹനങ്ങൾ നല്കുകയും ചെയ്യുക; സ്പോർട്സ് അസോസിയേഷനുകളെ അവയുടെ പ്രവർത്തനത്തിന്റെ അടിസ്ഥാനത്തിൽ അംഗീകരിക്കുക; അങ്ങനെ അംഗീകാരം കിട്ടി അംഗങ്ങളാകുന്ന അസോസിയേഷനുകളുടെ എല്ലാവിധ അംഗീകൃത പരിപാടികൾക്കും സാങ്കേതികം, സാമ്പത്തികം തുടങ്ങിയ എല്ലാ സഹായസഹകരണങ്ങളും നല്കുക; മെഡിക്കൽ, എൻജിനീയറിങ്, ആയുർവേദം തുടങ്ങിയ എല്ലാ പ്രൊഫഷണൽ വിദ്യാഭ്യാസമേഖലകളിലും കായിക താരങ്ങൾക്കു നീക്കിവച്ചിട്ടുള്ള സീറ്റുകളിലേക്ക് അർഹരായ പ്രഗല്ഭ കായികതാരങ്ങളെ നിർദ്ദേശിക്കുക; സ്കൂളുകളും കോളജുകളും കേന്ദ്രീകരിച്ച് ഹോസ്റ്റലുകൾ നടത്തുക, കായികതാരങ്ങൾക്ക് പരിശീലനം നല്കുന്നതിനുള്ള സൗകര്യങ്ങൾ ഏർപ്പെടുത്തുക; സംസ്ഥാന-ദേശീയ-അന്തർദേശീയ തലങ്ങളിലുള്ള മത്സരങ്ങളിലും സർവകലാശാല, സ്കൂൾ വിഭാഗങ്ങളിൽ മേല്പറഞ്ഞ മൂന്നു തലത്തിലുംപെട്ട മത്സരങ്ങളിലും പങ്കെടുക്കുകയും സ്ഥാനമാനങ്ങൾ കൈവരിക്കുകയും ചെയ്യുന്ന കായികതാരങ്ങൾക്ക് വിദ്യാഭ്യാസവേതനം തുടങ്ങി വിവിധ തരത്തിലുള്ള സാമ്പത്തിക സഹായങ്ങൾ നല്കുക; കായികമേഖലയിൽ മികവു തെളിയിച്ചവർക്ക് പെൻഷൻ നല്കുക തുടങ്ങിയ പ്രോത്സാഹജനകമായ പരിപാടികൾ എല്ലാം കൗൺസിലിന്റെ പ്രവർത്തന പരിധിയിൽ വരുന്നവയാണ്.
കേരള ക്രിക്കറ്റ് അസോസിയേഷൻ, കേരള ഫുട്ബോൾ അസോസിയേഷൻ, കേരള അക്വാട്ടിക് അസോസിയേഷൻ എന്നിവയുൾപ്പെടെ 37 അസോസിയേഷനുകൾ കേരള സ്പോർട്സ് കൗൺസിലുമായി സഹകരിച്ച് പ്രവർത്തിക്കുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കേരള സ്പോർട്സ്കൗ ൺസിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കേരള സാഹിത്യ അക്കാദമി പുരസ്കാരം 2008
കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2008-ലെ കേരള സാഹിത്യ അക്കാദമി അവാർഡുകൾ പ്രഖ്യാപിച്ചു .
2009 ഏപ്രിൽ 18-ന്‌ കേരള സാഹിത്യ അക്കാദമി സെക്രട്ടറി എം.മുകുന്ദനാണ്‌ അവാർഡുകൾ പ്രഖ്യാപിച്ചത്.
കവിതയ്‌ക്ക്‌ ഏഴാച്ചേരി രാമചന്ദ്രനും , നോവലിന്‌ പി.എ. ഉത്തമനുമാണ്‌ അവാർഡ്‌.
ചാവലി എന്ന നോവലാണ്‌ ഉത്തമനെ അവാർഡിന്‌ അർഹനാക്കിയത്‌.
ചെറുകഥയ്‌ക്കുള്ള അവാർഡ്‌ സന്തോഷ്‌ ഏച്ചിക്കാനത്തിന്റെ കൊമാല യ്‌ക്ക്‌ ലഭിച്ചു.
മറ്റു പുരസ്കാരങ്ങൾ നാടകം- ജയപ്രകാശ്‌ കുളൂർ - ജയപ്രകാശ് കുളൂരിന്റെ 18 നാടകങ്ങൾ ആത്മകഥ- ഡോ.പി.കെ.വാര്യർ - സ്മൃതിപർവം വിവർത്തനം- ഡോ.മുത്തുലക്ഷ്‌മി - ചരകപൈതൃകം വൈജ്ഞാനിക സാഹിത്യം- പി.കെ. പോക്കർ - സ്വത്വ രാഷ്ട്രീയം ബാലസാഹിത്യം- പ്രൊഫ. കെ. പാപ്പുട്ടി - ചിരുതക്കുട്ടിയും മാഷും യാത്രാവിവരണം- ഇയ്യങ്കോട് ശ്രീധരൻ - കിംഗ്ലിയറിന്റെ യൂറോപ്യൻ സഞ്ചാരപഥങ്ങൾ ഹാസ്യസാഹിത്യം- കെ.എൽ. മോഹനവർമ്മ - കറിയാച്ചന്റെ ലോകം സാഹിത്യ വിമർശം - ഡോ.രാജകൃഷ്‌ണൻ - മറുകര കാത്തുനിന്നപ്പോൾ ‍ അവലംബം ↑ ↑ ↑ ↑
കേരള സാഹിത്യ അക്കാദമി പുരസ്കാരം 2009
കേരള സാഹിത്യ അക്കാദമി മലയാള സാഹിത്യത്തിലെ വിവിധ ശാഖകളിലായി നൽകുന്ന 2009 ലെ കേരള സാഹിത്യ അക്കാദമി പുരസ്കാരം, 2010 മേയ് 11-നു് സാഹിത്യ അക്കാദമി സെക്രട്ടറി പി. വത്സല പ്രഖ്യാപിച്ചു .
നോവലിനു് ബെന്യാമിന്റെ ആടു ജീവിതം എന്ന നോവലും, ചെറുകഥക്ക് കെ.ആർ. മീരയുടെ ആവേ മരിയ എന്ന കഥയും പുരസ്കാരത്തിനർ‌ഹമായി.
ജി. ബാലകൃഷ്ണൻ നായർ, ഏറ്റുമാനൂർ സോമദാസൻ, പി.കെ.വി പനയാൽ, ഏരുമേലി പരമേശ്വരൻപിള്ള എന്നിവർക്ക് സമഗ്ര സം‌ഭാവനക്കുള്ള പുരസ്കാരം ലഭിച്ചു.
വിഷ്ണു നാരായണൻ നമ്പൂതിരി , പുനത്തിൽ കുഞ്ഞബ്ദുള്ള എന്നിവർ അക്കാദമി ഫെല്ലോഷിപ്പിനു് അർഹമായി.
അക്കാദമിയുടെ വിശിഷ്ടാംഗത്വം ക്രമ നമ്പർ പേര്‌ 1 വിഷ്ണു നാരായണൻ നമ്പൂതിരി 2 പുനത്തിൽ കുഞ്ഞബ്ദുള്ള സമഗ്ര സംഭാവനയ്ക്കുള്ള പുരസ്കാരം ക്രമ നമ്പർ പേര്‌ 1 പ്രൊഫ: ഏറ്റുമാനൂർ സോമദാസൻ 2 പ്രൊഫ: ഏരുമേലി പരമേശ്വരൻ പിള്ള 3 പ്രൊഫ: ജി. ബാലകൃഷ്ണൻ നായർ 4 പി.വി.കെ. പനയാൽ അക്കാദമി അവാർഡുകൾ ക്രമനമ്പർ വിഭാഗം കൃതി ജേതാവ് 1 നോവൽ ആടു ജീവിതം ബെന്യാമിൻ 2 ചെറുകഥ ആവേ മരിയ കെ.ആർ.മീര 3 കവിത മുദ്ര എൻ.കെ. ദേശം 4 നാടകം സ്വാതന്ത്ര്യം തന്നെ ജീവിതം കെ.എം. രാഘവൻ നമ്പ്യാർ 5 ബാലസാഹിത്യം മുയൽച്ചെവി എ. വിജയൻ 6 ജീവചരിത്രം ഘോഷയാത്ര ടി.ജെ.എസ്. ജോർജ്ജ് 7 സാഹിത്യ വിമർശനം ആഖ്യാനത്തിന്റെ അടരുകൾ കെ.എസ്. രവികുമാർ 8 യാത്രാ വിവരണം എന്റെ കേരളം കെ.രവീന്ദ്രൻ 9 വിവർത്തനം പടിഞ്ഞാറൻ കവിതകൾ ‍ കെ. സച്ചിദാനന്ദൻ 10 വൈജ്ഞാനിക സാഹിത്യം സ്ഥലം, കാലം, കല വിജയകുമാർ മേനോൻ 11 ഹാസ്യ സാഹിത്യം റൊണാൾഡ് റീഗനും ബാലൻ മാഷും മാർഷൽ എൻഡോവ്മെന്റ് അവാർഡുകൾ ക്രമനമ്പർ വിഭാഗം കൃതി ജേതാവ് 1 ഐ.സി. ചാക്കോ അവാർഡ് (ഭാഷാശാസ്ത്രം,വ്യാകരണം,ശാസ്ത്രപഠനം) പഴശി രേഖകളിലെ വ്യവഹാരഭാഷ ഡോ. ജോസഫ് സ്കറിയ 2 കെ.ആർ. നമ്പൂതിരി അവാർഡ് (വൈദികസാഹിത്യം) ഹിന്ദുമതം ഹിന്ദുത്വം ഇ.
ചന്ദ്രശേഖരൻ നായർ 3 സി.ബി. കുമാർ അവാർഡ് (ഉപന്യാസം) ശ്രദ്ധ കെ.എം. നരേന്ദ്രൻ 4 കനകശ്രീ അവാർഡ് - (കവിത) കാണുന്നീലോരക്ഷരവും എം.ബി മനോജ് 5 ഗീത ഹിരണ്യൻ അവാർഡ് (ചെറുകഥാ സമാഹാരം) ജനം പി.വി.ഷാജികുമാർ 6 ജി.എൻ .
പിള്ള അവാർഡ് (വൈജ്ഞാനിക സാഹിത്യം) സംഗീതാർത്ഥമു മധു വാസുദേവൻ
കേരള സാംസ്കാരികചരിത്ര നിഘണ്ടു
എസ്.കെ. വസന്തൻ രചിച്ച ഗ്രന്ഥമാണ് കേരള സാംസ്കാരികചരിത്ര നിഘണ്ടു .
2007-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരത്തിനർഹമായത് ഈ കൃതിയായിരുന്നു.
കേരള സാങ്കേതിക സർവ്വകലാശാല ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/A_P_J_Abdul_Kalam_Technological_University
കേരള സർക്കാർ 2014-ൽ സ്ഥാപിച്ച സർവ്വകലാശാലയാണ് കേരള സാങ്കേതിക സർവ്വകലാശാല അഥവാ ഡോ. എ. പി. ജെ. അബ്ദുൽ കലാം ടെക്നോളജിക്കൽ യൂണിവേഴ്സിറ്റി (APJAKTU) .
↑ http://www.manoramaonline.com/education/university-news/technological-university-tobe-named-after-kalam.html
ചെൻ ഷു-ചു ഇംഗ്ലീഷ് വിലാസം https://ml.wikipedia.org/wiki/Chen_Shu-chu
തായ്‌വാനിലെ തൈതുങ് കൗണ്ടിയിൽ നിന്നുള്ള ഒരു പച്ചക്കറി വിൽപനക്കാരിയും മനുഷ്യസ്‌നേഹിയുമാണ് ചെൻ ഷു-ചു (ജനനം 1951).
അവരുടെ മിതമായ വരുമാനത്തിൽ നിന്ന് തന്നെ അവർ ഉദാരമായി സംഭവന നൽകുന്നു.
"പണം ആവശ്യമുള്ളവർക്ക് ഉപയോഗിക്കുമ്പോൾ മാത്രമേ അതിന്റെ ഉദ്ദേശ്യം നിറവേറ്റുകയുള്ളൂവെന്നും മറ്റുള്ളവരെ സഹായിക്കുമ്പോൾ താൻ എപ്പോഴും സന്തോഷവതിയായിരിക്കുമെന്നും" അവർ പറഞ്ഞു.
2010 -ലെ ടൈം 100 -ൽ ഹീറോസ് വിഭാഗത്തിൽ ഒരാളായി അവർ തിരഞ്ഞെടുക്കപ്പെട്ടു.
ഫോബ്സ് ഏഷ്യയുടെ 48 ഹീറോസ് ഓഫ് ഫിപാന്ത്രോപ്പിയിൽ ഒരാളാണ് അവർ.
2010 ലെ ഏഷ്യൻ ഓഫ് ദി ഇയർ വിജയിയായി റീഡേഴ്സ് ഡൈജസ്റ്റ് അവരെ തിരഞ്ഞെടുത്തു.
2012 -ൽ അവർ റാമോൺ മഗ്സസെ അവാർഡ് ജേതാക്കളിൽ ഒരാളായി തിരഞ്ഞെടുക്കപ്പെട്ടു.
2018 ൽ ഒരു ഛിന്ന ഗ്രഹമായ 278986 ചെൻഷുചു വിന് അവരുടെ പേര് നൽകി.
ചെൻ ഷു-ചു ജനിച്ചത് യുൻലിൻ കൗണ്ടിയിലാണ്.
അവർക്ക് ഏഴ് വയസ്സുള്ളപ്പോൾ, ചെനും കുടുംബവും ടൈറ്റുങ്ങിലേക്ക് താമസം മാറ്റി, അവിടെ അവൾ ജെൻ-ഐ പ്രാഥമിക വിദ്യാലയത്തിൽ നിന്ന് ബിരുദം നേടി..
എട്ടു പേരുള്ള കുടുംബം അവരുടെ അച്ഛൻ്റെ പച്ചക്കറി കച്ചവടത്തെ ആശ്രയിച്ചാണ് കഴിഞ്ഞു പോയിരുന്നത്.
അവരുടെ അമ്മ ഡിസ്റ്റോസിയ ബാധിച്ച് മരിച്ചു, കുടുംബത്തിന് ചികിത്സാ ചെലവുകൾക്ക് NTD 5,000 ഡോളർ ഉണ്ടാക്കുവാൻ കഴിഞ്ഞിരുന്നില്ല.
കുടുംബത്തെ സഹായിക്കാൻ പച്ചക്കറി കച്ചവടം തുടങ്ങാൻ ചെൻ-ഷുവും തീരുമാനിച്ചു.
1969-ൽ ഗുരുതരമായ ഇൻഫ്ലുവൻ സ ബാധിച്ച അവരുടെ ഇളയ സഹോദരൻ ചികിത്സയ്ക്കായി ജെൻ-ഐ പ്രാഥമിക വിദ്യാലയത്തിൽ നിന്ന് സംഭാവന ലഭിച്ചുവങ്കിലും നിർഭാഗ്യവശാൽ അതേ വർഷം തന്നെ മരിച്ചു.
മൂത്ത സഹോദരനെ കോളേജിൽ പോകാൻ അനുവദിച്ച് ഷു-ചു ജീവിതഭാരം ഏറ്റെടുത്തു, അവർ ഇപ്പോഴും അവിവാഹിതയാണ്.
അവരുടെ രണ്ടാമത്തെ ഇളയ സഹോദരൻ പിന്നീട് ട്രാഫിക് അപകടത്തിൽ മരിച്ചു.
ഭൂതകാലത്തിലേക്ക് തിരിഞ്ഞുനോക്കുമ്പോൾ, അവർക്ക് സംഭവിച്ച കാര്യങ്ങളിൽ ഒരിക്കൽ അവർ തന്റെ ജീവിതത്തെ വെറുത്തിരുന്നു, ഇതിൽ നിന്ന് രക്ഷപ്പെടാൻ അവർ തന്റെ ഭൂരിഭാഗം സമയവും ജോലി ചെയ്തു.
ജീവിച്ചിരിക്കുന്ന അവരുടെ സഹോദരങ്ങൾ സ്വന്തം കുടുംബ ജീവിതം ആരംഭിച്ചതിനുശേഷം, സമ്പത്ത് കുടുംബ തർക്കങ്ങളുടെ വിഷയമാകാതിരിക്കാൻ തന്റെ ജീവകാരുണ്യ പ്രവർത്തനങ്ങൾ മറ്റുള്ളവരിൽ കേന്ദ്രീകരിക്കാൻ ചെൻ തീരുമാനിച്ചു.
പണ്ട്, സമൂഹം വളരെ ക്രൂരവും വൃത്തികെട്ടതുമാണെന്ന് അവർ കരുതിയിരുന്നു, എന്നാൽ ബുദ്ധമതത്തിൽ അഭയം പ്രാപിച്ചതോടെ കാര്യങ്ങൾ മാറി.
മതത്തിന്റെ ശക്തിയും പിന്തുണയും കൊണ്ട് അവൾ ഭൂതകാലത്തെ മറന്നു.
പതിറ്റാണ്ടുകളായി പച്ചക്കറികൾ വിറ്റതിന് ശേഷം അവർ സ്വയം ഒരു ചെറിയ വീട് വാങ്ങി, പക്ഷേ അവർ ഇപ്പോഴും വളരെ ലളിതമായ ഒരു ജീവിതമാണ് നയിക്കുന്നത്.
അവരുടെ പ്രതിദിന ചെലവ് NTD $ 100 (അത് $ 3 US ഡോളറിന് തുല്യമാണ്) ന് താഴെയാണ്.
ഒരു ബുദ്ധമതക്കാരിയെന്ന നിലയിൽ, അവർ വളരെക്കാലമായി ഒരു സസ്യാഹാരിയാണ്.
ഓരോ ചില്ലിക്കാശിനും കണക്ക് സൂക്ഷിക്കുന്ന അവർ തന്റെ നിക്ഷേപം ആവശ്യക്കാർക്ക് സംഭാവന ചെയ്യുന്നു.
1993 ൽ അവരുടെ പിതാവ് മരിച്ചതിനുശേഷം, ഷു-ചു ഫോ ഗ്വാങ് ബുദ്ധമത അക്കാദമിക്ക്  NTD $ 1 ദശലക്ഷം സംഭാവന ചെയ്തു.
1997 ൽ അവർ പാവപ്പെട്ട കുട്ടികളെ അവരുടെ വിദ്യാഭ്യാസം താങ്ങാൻ സഹായിക്കുന്നതിന് ജെൻ-ഐ പ്രാഥമിക വിദ്യാലയത്തിന് NTD $ 1 ദശലക്ഷം സംഭാവന ചെയ്തു.
ചെറുപ്രായത്തിൽ തന്നെ സ്കൂളിൽ പോകാൻ കഴിയാത്തതിനാൽ, കൂടുതൽ കുട്ടികളെ മികച്ച വിദ്യാഭ്യാസം നേടാൻ സഹായിക്കണം എന്നുള്ള ആഗ്രഹം അവർക്കുണ്ട്.
അവർ പിന്നീട് 4.5 ദശലക്ഷം NTD ഡോളർ ജെൻ-ഐ പ്രാഥമിക വിദ്യാലയത്തിന് സ്വന്തമായി ഒരു ലൈബ്രറി നിർമ്മിക്കാൻ സംഭാവന ചെയ്തു.
ഈ പത്ത് വർഷത്തിനിടയിൽ, ഷു-ചു ക്രിസ്റ്റ്യൻ കിഡ്സ്അലൈവ് ഇന്റർനാഷണൽ അസോസിയേഷനിൽ ഉപേക്ഷിക്കപ്പെട്ട മൂന്ന് കുട്ടികളെ ദത്തെടുത്തു, കൂടാതെ എല്ലാ വർഷവും NTD 36,000 ഡോളർ സംഭാവന ചെയ്യുന്നു.
ടൈറ്റൂങ് സിറ്റി ഗവൺമെന്റ് നടത്തിയ ചൈന റിപ്പബ്ലിക്കിന്റെ 107 (2018) മത് ദേശീയ ദിനത്തിന്റെ പതാക ഉയർത്തൽ ചടങ്ങിൽ പങ്കെടുക്കാൻ ഷു-ചു ചെന്നിനെ ക്ഷണിച്ചു.
ചടങ്ങിൽ, അവർ തന്റെ രണ്ട് ലൈഫ് ഇൻഷുറൻസ് പോളിസികൾ ഈസ്റ്റ് ആസ്ഥാനമായുള്ള മെഡിക്കൽ ഫൗണ്ടേഷൻ ടൈറ്റംഗ് ക്രിസ്ത്യൻ ഹോസ്പിറ്റലിനും മാക്കെ മെമ്മോറിയൽ ഹോസ്പിറ്റൽ ടൈറ്റംഗ് ബ്രാഞ്ചിനും "പാവപ്പെട്ടവർക്കും കാൻസർ രോഗികൾക്കുമായി ശ്രീമതി ചെൻ ഷു-ചു മെഡിക്കൽ ഫണ്ട്" "മിസ്. ചെൻ ഷു-ചു മെഡിക്കൽ ഫണ്ട് ഫോർ ചാരിറ്റീസ്," എന്നിവ രൂപീകരിക്കുന്നതിനായി സംഭാവന ചെയ്തു.
രണ്ട് ഇൻഷുറൻസ് പോളിസികളും NTD $ 16,000,000 മതിപ്പ് ഉള്ളത് ആണ്.
ഷു-ചു ചെന്നിന്റെ മരണശേഷം ഇൻഷുറൻസ് കമ്പനി പണം നൽകും.
ഷു-ചു ദിവസം ഏകദേശം $ 3 മാത്രം ചെലവഴിക്കുന്നു.
2010 -ലെ ടൈം 100 -ഹീറോസിലെ വിരുന്ന്
ടൈം ആതിഥേയത്വം വഹിച്ച യുഎസിലെ വിരുന്നിൽ പങ്കെടുക്കാൻ ഷു-ചു ചെൻ ആദ്യം ആഗ്രഹിച്ചില്ല, പക്ഷേ തായ്‌വാൻ പ്രസിഡന്റ് മാ യിംഗ്-ജിയോ അവരെ പരിപാടിയിൽ പങ്കെടുക്കാൻ പ്രോത്സാഹിപ്പിച്ചു.
ഈ യാത്രയുടെ എല്ലാ ചെലവുകളും സർക്കാർ വഹിക്കുമെന്ന് പ്രസിഡന്റ് മാ അവരെ അറിയിച്ചു.
ടൈറ്റംഗിലെ കൗണ്ടി മജിസ്‌ട്രേറ്റ് ജിയാൻ-ടിംഗ് ഹുവാങ്ങിനോട് പോലും, "നിങ്ങളുടെ അവാർഡ് നേടിയെടുക്കാനും തായ്‌വാനിനായി ബഹുമാനം നേടാനും നിങ്ങൾ യുഎസ്എയിലേക്ക് പോകണം" എന്ന് പറഞ്ഞ് അവരെ പിന്തുണയ്ക്കാൻ മാ ആവശ്യപ്പെട്ടു.
"ചെൻ, ഷു-ചുയുടെ കഥ കാണാൻ വളരെ ഹൃദയസ്പർശിയായി. തായ്‌വാനിലെ മുഴുവൻ ആളുകളും അവരെക്കുറിച്ച് അഭിമാനിക്കുന്നു, തായ്‌വാൻ ജനതയ്ക്ക് വലിയ ഹൃദയമുണ്ടെന്ന് അവർ ലോകത്തെ മുഴുവൻ അറിയിക്കുകയും ചെയ്തു" പ്രസിഡന്റ് മാ മാധ്യമങ്ങളോട് ഇങ്ങനെ പറഞ്ഞു.
5/4/2012 ന് അവർ അമേരിക്കയിൽ എത്തി, വിരുന്നിൽ പങ്കെടുക്കുകയും ന്യൂയോർക്ക് സിറ്റിയിലെ മാൻഹട്ടനിലെ ടൈം വാർണർ സെന്ററിൽ വെച്ച് തന്റെ അവാർഡ് സ്വീകരിക്കുകയും ചെയ്തു.
2012 -ലെ റാമോൺ മഗ്സസെ അവാർഡ്
റാമോൺ മഗ്സസെ അവാർഡ് ദാന ചടങ്ങ് 2012 ആഗസ്റ്റ് 31 ന് മനിലയിലെ ഫിലിപ്പൈൻ ഇന്റർനാഷണൽ കൺവെൻഷൻ സെന്ററിൽ നടന്നു.
അന്ന് ആയിരത്തിലധികം ആളുകൾ പരിപാടിയിൽ പങ്കെടുത്തു.
ഫിലിപ്പീൻസ് പ്രസിഡന്റ് നോയ്നോയ് അക്വിനോ എല്ലാ നോമിനേറ്റുകൾക്കും അവാർഡുകൾ നൽകി ആദരിച്ചു.
ദരിദ്രരെ സഹായിക്കുന്നതിലും സ്നേഹം പങ്കിടുന്നതിലും ഷു-ചു ചെന്നിന്റെ സംഭാവന അക്വിനോ വിലമതിച്ചു.
ഷു-ചു 50,000 ഡോളർ വരുന്ന അവാർഡ് തുക മക്കേ മെമ്മോറിയൽ ഹോസ്പിറ്റലിന്റെ ടൈറ്റംഗ് ശാഖയ്ക്ക് സംഭാവന ചെയ്തു.
"Chen, Shu-chu- Extraordinary Generosity (ചെൻ, ഷു-ചു- അസാധാരണമായ ഉദാരത)" എന്ന പുസ്തകം ഷു-ചു ചെന്നിന്റെ ജീവചരിത്രമാണ്.
സ്വതന്ത്ര എഴുത്തുകാരനായ യുങ്-യി ലിയു എഴുതിയതാണ് ഇത്.
എഴുത്തുകാരൻ അര വർഷത്തോളം ഷു-ചുയുമായി അടുത്ത അഭിമുഖം നടത്തി.
പുസ്തകം പ്രസിദ്ധീകരിച്ചപ്പോൾ, പ്രസിഡന്റ് മാ, ടൈറ്റംഗിലെ കൗണ്ടി മജിസ്ട്രേറ്റ്, നിരവധി പണ്ഡിതർ എന്നിവരുൾപ്പെടെ നിരവധി പ്രമുഖർ പുസ്തക പ്രകാശന പാർട്ടിക്ക് പിന്തുണ നൽകാൻ എത്തി.
പുസ്തകത്തിൽ, എഴുത്തുകാരൻ ഷു-ചുവിന്റെ ജീവിതം ഒരു ദിവസം ഒരു നേരം മാത്രം ഭക്ഷണം കഴിക്കുന്നതുപോലെ ലളിതമായി വിവരിക്കുന്നു.
അവർക്ക് 20 വയസ്സുള്ളപ്പോൾ ഒരു ഭാവി പ്രവചനക്കാരൻ അവർക്ക് വിവാഹശേഷം 3 ആൺകുട്ടികൾ ഉണ്ടാകുമെന്ന് പറഞ്ഞു.
കല്യാണം കഴിച്ചില്ലെങ്കിലും  മധുരവും ഊഷ്മളവുമായ ഒരു കുടുംബം അവളുടെ സ്വപ്നമായിരുന്നതിനാൽ പണമുണ്ടായി, വീട് വാങ്ങിയ ശേഷം, അവർ 3 മുറികൾ ആൺകുട്ടികളുടെ മുറികളായി അലങ്കരിച്ചു.
ആ മുറികളിൽ "എന്റെ സ്വപ്നത്തിലെ തകർന്ന കഷണങ്ങൾ ഉണ്ട്" എന്ന് പറഞ്ഞ് ആരെയും മുറികളിൽ കയറാൻ അവർ അനുവദിക്കാറില്ല.
പക്ഷേ, അവർ ഇതിനകം തന്നെ ഈ പ്രതിബന്ധങ്ങളെ മറികടന്നു.
മറ്റുള്ളവരെ സഹായിക്കുമ്പോൾ അവർ വളരെയധികം സന്തോഷം കണ്ടെത്തുന്നു, ഈ അർത്ഥത്തിൽ അവരുടെ ജീവിതാഭിലാഷം നിറവേറ്റപ്പെട്ടു.
ചെസ്സ് ഒളിമ്പ്യാഡ് 35-ആം ചെസ്സ് ഒളിമ്പ്യാഡ് , ബ്ലെഡ് 2002
ലോകത്തിലെ വിവിധ ടീമുകളെ ഉൾക്കൊള്ളിച്ചുകൊണ്ട് രണ്ടു വർഷത്തിലൊരിക്കൽ നടക്കുന്ന ചെസ്സ് ടൂർണ്ണമെന്റാണ് ചെസ്സ് ഒളിമ്പ്യാഡ് .
ടൂർണ്ണമെന്റ് നടത്തുന്നതും ആതിഥേയ രാജ്യത്തെ തെരഞ്ഞെടുക്കുന്നതും അന്താരാഷ്ട്ര ചെസ്സ് സംഘടനയായ ഫിഡെയാണ്.
ഫിഡെയുടെ ടീം ചാമ്പ്യൻഷിപ്പായ "ചെസ്സ് ഒളിമ്പ്യാഡ്" എന്ന പേരിനു ഒളിമ്പിക്സ് ഗെയിംസുമായുള്ള ബന്ധം ചരിത്രപരം മാത്രമാണ്.
ഒളിമ്പ്യാഡിന്റെ തുടക്കം
ആദ്യത്തെ ഒളിമ്പ്യാഡ് അനൗദ്യോഗികമായിട്ടാണ് നടത്തപ്പെട്ടത്.
1924-ലെ പാരീസ് ഒളിമ്പിക്സ് ഗെയിംസിൽ ചെസ്സ് മത്സരയിനമാക്കാൻ നീക്കമുണ്ടാക്കുകയും അമർച്ച്വർ കളിക്കാരുടെയും പ്രൊഫഷണൽ കളിക്കാരുടെയും പങ്കാളിത്തത്തെ കുറിച്ച് വ്യക്തമായ ധാരണയുണ്ടാക്കപ്പെട്ടാത്തതിനെ തുടർന്നുണ്ടായ തർക്കം കാരണം ശ്രമം പരാജയപ്പെടുകയും ചെയ്തു.
എന്നാൽ, ഒളിമ്പിക്സ് ഗെയിംസിൽ പങ്കെടുക്കാനെത്തിയ ചെസ്സ് കളിക്കാർ പാരീസിൽ തന്നെ ഒരു ടീം ചാമ്പ്യൻഷിപ്പ് സംഘടിപ്പിക്കുകയും ചെയ്തു.
ഈ ടൂർണമെന്റാണ് ആദ്യത്തെ അനൗദ്യോഗിക ചെസ്സ് ഒളിമ്പ്യാഡായി മാറിയത്.
ഈ ടൂർണ്ണമെന്റിന്റെ അവസാന ദിവസം, 1924 ജൂലൈ 20-ആം തീയതി ലോക ചെസ്സ് സംഘടനയായ ഫിഡെ രൂപീകരിക്കപ്പെട്ടുകയും 1927-ൽ ഫിഡേയുടെ നേതൃത്വത്തിൽ ആദ്യത്തെ ഔദ്യോഗിക ചെസ്സ് ഒളിമ്പ്യാഡ് ലണ്ടനിൽ നടത്തപ്പെടുകയും ചെയ്തു.
രണ്ടാം ലോകമഹായുദ്ധക്കാലം വരെയുള്ള ഒളിമ്പ്യാഡുകൾ നിശ്ചിതമായ ഇടവേളയില്ലാതെ വാർഷികമായാണ് നടത്തപ്പെട്ടത്.
1950-നു ശേഷമാണ് കൃത്യം രണ്ടു വർഷം കൂടുമ്പോൾ നടത്തുന്ന ടൂർണ്ണമെന്റായി മാറിയത്.
ചെസ്സ് ഒളിമ്പ്യാഡുകളുടെ വളർച്ച 1927-ൽ നടന്ന ആദ്യ ചെസ്സ് ഒളിമ്പ്യാഡിൽ 16 രാജ്യങ്ങൾ പങ്കെടുത്തു.
2014-ലെ 41-ആമാത്തെ ചെസ്സ് ഒളിമ്പ്യാഡിൽ 172 രാജ്യങ്ങൾ പങ്കെടുത്തു.
* 1976-ൽ Soviet Union ഉം മറ്റു കമ്മ്യൂണിസ്റ്റ് രാജ്യങ്ങളും രാഷ്ട്രീയകാരണങ്ങളാൽ പങ്കെടുത്തില്ല.
മൊത്തത്തിലുള്ള ടീം റാങ്കിങ്ങ് 1935-ൽ വാഴ്‌സയിൽ നടന്ന ആറാം ചെസ്സ് ഒളിമ്പ്യാഡിന്റെ ചിഹ്നം.
(ഡിസൈൻ - Jerzy Steifer )
അനൌദ്യോഗികമത്സരങ്ങൾ ഉൾപ്പെടുത്താതെയുള്ള, ചെസ്സ് ഒളിമ്പ്യാഡുകളിൽ മെഡൽ നേടിയതനുസരിച്ചുള്ള പുരുഷവിഭാഗം ടീമിന്റെ റാങ്കിങ്ങ് പട്ടികയാണിത്.
റാങ്ക് രാജ്യം ഒന്നാം സ്ഥാനം രണ്ടാം സ്ഥാനം മൂന്നാം സ്ഥാനം ആകെ 1 സോവ്യറ്റ് യൂണിയൻ 18 1 0 19 2 Russia 6 3 1 10 3 യുണൈറ്റഡ് സ്റ്റേറ്റ്സ് 5 5 9 19 4 Hungary 3 7 2 12 5 Armenia 3 0 3 6 6 Ukraine 2 1 3 6 7 Yugoslavia 1 6 5 12 8 Poland 1 2 3 6 9 ജെർമനി * 1 1 3 5 10 ചൈന 1 1 0 2 11 ഇംഗ്ലണ്ട് 0 3 3 6 12 Argentina 0 3 2 5 13 ചെക്കോസ്ലോവാക്യ 0 2 1 3 14 നെതർലൻഡ്സ് 0 1 1 2 14 Sweden 0 1 1 2 14 Israel 0 1 1 2 17 Bosnia and Herzegovina 0 1 0 1 17 Denmark 0 1 0 1 17 Uzbekistan 0 1 0 1 20 Bulgaria 0 0 1 1 20 Estonia 0 0 1 1 20 India 0 0 1 1
* West Germany ഉടെ ഫലങ്ങളും ഉൾപ്പെടുത്തിയിരിക്കുന്നു.
അനൌദ്യോഗികമത്സരങ്ങൾ ഉൾപ്പെടെയുള്ള മൊത്തത്തിലുള്ള ടീം റാങ്കിങ്ങ്
അനൌദ്യോഗികമത്സരങ്ങൾ ഉൾപ്പെടെയുള്ള, ചെസ്സ് ഒളിമ്പ്യാഡുകളിൽ മെഡൽ നേടിയതനുസരിച്ചുള്ള പുരുഷവിഭാഗം ടീമിന്റെ റാങ്കിങ്ങ് പട്ടികയാണിത്.
Rank Country 1st place 2nd place 3rd place Total 1 സോവ്യറ്റ് യൂണിയൻ 18 1 0 19 2 Russia 6 3 1 10 3 Hungary 5 8 2 15 4 യുണൈറ്റഡ് സ്റ്റേറ്റ്സ് 5 5 9 19 5 Armenia 3 0 3 6 6 Ukraine 2 1 3 6 7 Yugoslavia 1 7 5 13 8 Poland 1 3 3 6 9 ജെർമനി * 1 1 3 5 10 ചൈന 1 1 0 2 ഓപ്പൺ വിഭാഗത്തിൽ മികച്ച പ്രകടനം നടത്തിയ വ്യക്തികൾ
മികച്ച പ്രകടനം നടത്തിയ വ്യക്തികളുടെ പട്ടിക (വിജയശതമാനമനുസരിച്ച്): റാങ്ക് കളിക്കാരൻ രാജ്യം ഒളി.
കളികൾ + = – % മെഡലുകൾ മെഡലുകളുടെ എണ്ണം 1 Tal, Mikhail Mikhail Tal Soviet Union 8 101 65 34 2 81.2 5 – 2 – 0 7 2 Karpov, Anatoly Anatoly Karpov Soviet Union 6 68 43 23 2 80.1 3 – 2 – 0 5 3 Petrosian, Tigran Tigran Petrosian Soviet Union 10 129 78 50 1 79.8 6 – 0 – 0 6 4 Kashdan, Isaac Isaac Kashdan USA 5 79 52 22 5 79.7 2 – 1 – 2 5 5 Smyslov, Vasily Vasily Smyslov Soviet Union 9 113 69 42 2 79.6 4 – 2 – 2 8 6 Bronstein, David David Bronstein Soviet Union 4 49 30 18 1 79.6 3 – 1 – 0 4 7 Kasparov, Garry Garry Kasparov Soviet Union / Russia (1) 8 82 50 29 3 78.7 7 – 2 – 2 11 8 Alekhine, Alexander Alexander Alekhine France 5 72 43 27 2 78.5 2 – 2 – 0 4 9 Matulović, Milan Milan Matulović Yugoslavia 6 78 46 28 4 76.9 1 – 2 – 0 3 10 Keres, Paul Paul Keres Estonia / Soviet Union (2) 10 141 85 44 12 75.9 5 – 1 – 1 7 11 Geller, Efim Efim Geller Soviet Union 7 76 46 23 7 75.6 3 – 3 – 0 6 12 Tarjan, James James Tarjan USA 5 51 32 13 6 75.5 2 – 1 – 0 3 13 Fischer, Bobby Bobby Fischer USA 4 65 40 18 7 75.4 0 – 2 – 1 3 14 Botvinnik, Mikhail Mikhail Botvinnik Soviet Union 6 73 39 31 3 74.7 2 – 1 – 2 5 15 Karjakin, Sergey Sergey Karjakin Ukraine / Russia (3) 5 47 24 22 1 74.7 2 – 0 – 1 3 16 Flohr, Salo Salo Flohr Czechoslovakia 7 82 46 28 8 73.2 2 – 1 – 1 4 1960 ഒളിമ്പ്യാഡിൽ മത്സരിക്കുന്ന ബോബി ഫിഷറും മിഖായേൽ താളും കുറിപ്പുകൾ കുറഞ്ഞത് നാലു ഒളിമ്പ്യാഡുകളിൽ പങ്കെടുത്തവരെയാണ് പട്ടികയിൽ ഉൾപ്പെടുത്തിയിരിക്കുന്നത്.
സ്വർണ്ണം - വെള്ളി - വെങ്കലം എന്നീ ക്രമത്തിൽ വ്യക്തിഗതമായി (ടീമുകളുടേതല്ല) നേടിയ മെഡലുകളാണ് സൂചിപ്പിക്കുന്നത്.
(1) കാസ്പറോവ് തന്റെ ആദ്യ നാലു ഒളിമ്പ്യാഡുകൾ സോവിയറ്റ് യൂണിയനുവേണ്ടിയും പിന്നീട് റഷ്യയ്ക്ക് വേണ്ടിയും പങ്കെടുത്തു.
അദ്ദേഹത്തിന്റെ നാലു സ്വർണ്ണമെഡലുകളിൽ ഒരെണ്ണം ബെസ്റ്റ്-റേറ്റിങ്ങ് പെർഫോർമൻസിനും (1984-ൽ Thessaloniki-ൽ ആരംഭിച്ചു) മൂന്നെണ്ണം ഒന്നാം ബോർഡിലെ മികച്ച സ്കോറിനുമാണ്.
(2) കെറസ് തന്റെ ആദ്യ മൂന്ന് ഒളിമ്പ്യാഡ് എസ്തോണിയയ്ക്ക് വേണ്ടിയും, പിന്നീട് സോവിയറ്റ് യൂണിയനായും പങ്കെടുത്തു.
(3) കര്യാക്കിൻ തന്റെ ആദ്യ മൂന്ന് ഒളിമ്പ്യാഡ് ഉക്രൈനുവേണ്ടിയും , പീന്നിട് റഷ്യയ്ക്ക് വേണ്ടിയും പങ്കെടുത്തു.
അവലംബം പുറത്തേയ്ക്കുള്ള കണ്ണികൾ FIDE Official website: FIDE Handbook: Chess Olympiads FIDE Handbook: Children`s Olympiads Complete data and results on OlimpBase : Men's results summary Archived 2007-10-11 at the Wayback Machine .
Women's results summary Archived 2007-10-12 at the Wayback Machine .
Children's Chess Olympiad and results Archived 2007-10-11 at the Wayback Machine .
Data and Trivia from Bill Wall (archived version) Chess Olympiad 2010 details Archived 2020-09-17 at the Wayback Machine .
ചെസ്സ് കരു ഇംഗ്ലീഷ് വിലാസം https://ml.wikipedia.org/wiki/Chess_piece സ്റ്റൗന്റൊൻ മാതൃകയിലുള്ള ചെസ്സ് കരുക്കൾ , ഇടത്തു നിന്നും വലത്തേക്ക്: കാലാൾ, തേര്, കുതിര, ആന, മന്ത്രി, രാജാവ് ചെസ്സ് കരുക്കൾ രാ‍ജാവ് മന്ത്രി തേര് ആന കുതിര കാലാൾ
ചെസ്സ് കളിയിൽ ഉപയോഗിക്കുന്ന നീക്കാവുന്ന 32 രൂപങ്ങളെയാണ് ചെസ്സ് കരു അഥവാ ചെസ്സ് കരുക്കൾ എന്ന് പറയുന്നത്.
ചെസ്സ് ബോർഡിലാണ് ഇവ നിരത്തുന്നത്.
കളി തുടങ്ങുമ്പോൾ, ഇരു കളിക്കാരന്റെയും പക്ഷത്ത് 16 കരുക്കൾ വീതം ഉണ്ടായിരിക്കും.
അവയാണ്: 1 രാജാവ് 1 മന്ത്രി 2 തേരുകൾ ( രഥം , കോട്ട എന്നിങ്ങനെയും അറിയപ്പെടുന്നു.) 2 ആനകൾ 2 കുതിരകൾ 8 കാലാളുകൾ
ചെസ്സ് കളിക്കുമ്പോൾ, സ്വന്തം കരുക്കൾ നീക്കി കൊണ്ടാണ് കളിക്കാരൻ തന്റെ നീക്കം പൂർത്തിയാക്കുന്നത്.
ഒരോ തരത്തിലുള്ള ചെസ്സ് കരുവുപയോഗിച്ച് കളിക്കാർക്ക് നടത്താവുന്ന നീക്കങ്ങളെല്ലാം ചെസ്സ് നിയമങ്ങളിൽ പ്രതിപാദിക്കുന്നു.
ഇരു കളിക്കാരും ഉപയോഗിക്കുന്ന ചെസ്സ് കരുക്കൾ നിറത്തിൽ വ്യത്യാസപ്പെട്ടിരിക്കുന്നു.
ഇളം നിറത്തിലുള്ള കരുക്കൾ കൊണ്ട് കളിക്കുന്ന കളിക്കാരനെ വെളുപ്പ് എന്നും കടും നിറത്തിലുള്ള കരുക്കൾ കൊണ്ട് കളിക്കുന്ന കളിക്കാരനെ കറുപ്പ് എന്നും പറയുന്നു.
ചെസ്സ് ടൈറ്റൻസ്
മൈക്രോസോഫ്റ്റ് വിൻഡോസ് വിസ്റ്റ , വിൻഡോസ് 7 എന്നീ ഓപ്പറേറ്റിങ് സിസ്റ്റങ്ങളിൽ പ്രവർത്തിക്കുന്ന ഒരു ചെസ്സ് വീഡിയോ ഗെയിമാണ് ചെസ്സ് ടൈറ്റൻസ് .
ഒബ്രോൺ മീഡിയയാണ് ഈ ഗെയിം വികസിപ്പിച്ചെടുത്തത്.
വിൻഡോസ് 8ൽ ഒഴിവാക്കപ്പെട്ട ഈ ഗെയിം വിൻഡോസ് വിസ്റ്റയിലാണ് ആദ്യമായി  ഉൾപ്പെടുത്തിയത്.
അതിനുമുൻപ് തന്നെ ചെസ്സ് എന്ന പേരിലുള്ള മറ്റൊരു വീഡിയോഗെയിം മൈക്രോസോഫ്റ്റ് എന്റട്ടെയ്ൻമെന്റ് പായ്ക്ക് 4 -ൽ ഉൾപ്പെടുത്തിയിരുന്നു.
ഗ്രാഫിക്സ്
വിൻഡോസ് എയ്റോക്ക് അനുയോജ്യമായ വിധത്തിലാണ് ഈ ഗെയിമിന്റെ ഗ്രാഫിക്സ്.
3ഡി സാങ്കേതികവിദ്യയിലാണ് ഈ ഗെയിം നിർമിച്ചിരിക്കുന്നത്.
കളിക്കാരന്റെ ആവശ്യത്തിനനുസരിച്ച് ബോർഡ് ഏതു ദിശയിലേക്കും തിരിക്കാനുള്ള സൗകര്യവും, കരുക്കളുടെയും ബോർഡിന്റെയും തീമുകൾ മാറ്റാനുള്ള സൗകര്യവും ഇതിൽ ഉൾപ്പെടുത്തിയിട്ടുണ്ട്.
മൗസോ , കീബോർഡോ , ഗെയിംപാഡുകളോ ഉപയോഗിച്ച് ഇത് കളിക്കാവുന്നതാണ്.
കമ്പ്യൂട്ടറിനെതിരെയും, രണ്ടു കളിക്കാർ തമ്മിലും കളിക്കാനുള്ള സൗകര്യം ഇതിൽ ലഭ്യമാണ്.
ബിഗിന്നർ, ഇന്റർമീഡിയേറ്റ്, അഡ്വാൻസ്ഡ് എന്നിങ്ങനെ 3 വ്യത്യസ്ത നിലവാരത്തിൽ കമ്പ്യൂട്ടറിനെതിരെ കളിക്കാൻ ഇതിൽ സാധിക്കും..
ചെൻ യി ഇംഗ്ലീഷ് വിലാസം https://ml.wikipedia.org/wiki/Chen_Yi_(swimmer)
ഒരു ചൈനീസ് നീന്തൽതാരമാണ് ചെൻ യി (ജനനം: ഫെബ്രുവരി 10, 2001) 2016-ലെ സമ്മർ പാരാലിമ്പിക്‌സിൽ മിക്‌സഡ് 4x50 മീറ്റർ ഫ്രീസ്റ്റൈൽ റിലേ -20 പോയിന്റിൽ സ്വർണ്ണ മെഡൽ നേടി(28.91 സമയം).
ടീം 2: 18.03 ന് വിജയിച്ചു.
വനിതകളുടെ 100 മീറ്റർ ബട്ടർഫ്ലൈ എസ് 10 ഇനത്തിൽ 1: 06.92 നേടി വെള്ളി മെഡലും നേടി.
വനിതാ 50 മീറ്റർ ഫ്രീസ്റ്റൈൽ എസ് 10 ഇനത്തിൽ 28.21സെക്കൻഡിൽ വെങ്കല മെഡലും വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ മറ്റൊരു വെങ്കലവും 1: 02.16 വ്യക്തിഗത സമയവും മൊത്തം ടീം സമയം 4: 24.22 സെക്കൻഡിൽ 34 പോയിന്റ് ഇവന്റ് നേടി.
ചെസ്സ് ബോക്സിങ്ങ് 2008-ൽ ബെർലിനിൽ നടന്ന ഒരു ചെസ്സ് ബോക്സിങ്ങ് മത്സരം.
രണ്ടു പരമ്പരാഗത കായികയിനങ്ങളായ ചെസ്സ് , ബോക്സിങ്ങ് എന്നിവ സംയോജിപ്പിച്ചു നടത്തുന്ന ഒരു സങ്കര മത്സരമാണ് ചെസ്സ് ബോക്സിംഗ് .
ഇതിൽ മത്സരാർത്ഥികൾ ചെസ്സ്, ബോക്സിങ്ങ് എന്നിവയിൽ ഇടവിട്ട് പോരാട്ടത്തിന് ഇറങ്ങുന്നു.
തുടക്കത്തിൽ ഒരു കലാപ്രകടനമെന്ന നിലയിൽ തുടങ്ങിയ ഇത് വേഗത്തിൽ തന്നെ ഒരു കായിക മത്സരമായി വികസിച്ചു.
ജർമ്മനി , ഗ്രേറ്റ് ബ്രിട്ടൻ , ഇന്ത്യ , റഷ്യ എന്നിവിടങ്ങളിലാണ് ഈ കളി കൂടുതലും പ്രചാരത്തിലുള്ളത്.
ചെൻ ഡോങ്
ചൈനീസ് ബഹിരാകാശ സഞ്ചാരിയാണ് ചെൻ ഡോങ് (ജ:12 ഡിസം: 1978) വടക്കൻ ചൈനയിലെ ഗോബി മരുഭൂമിക്കടുത്ത ജിയുക്വാൻ വിക്ഷേപണത്തറയിൽനിന്ന് ഷെൻസൂ -11 എന്ന പേടകത്തിൽ ആണ് 2016 ഒക്ടോബർ 17 നു ജിങ് ഹെയ്പെങ് എന്ന മറ്റൊരു സഞ്ചാരിയോടൊപ്പം യാത്ര പുറപ്പെട്ടത്.
തൊഴിൽകൊണ്ടു ഒരു വൈമാനികനായ ഡോങ് 2010 ൽ ആണ് ചൈനീസ് ബഹിരാകാശ ദൗത്യ സംഘത്തിൽ ഇടം പിടിച്ചത്.
ടിയാൻഗോംഗ് 2 ബഹിരാകാശ നിലയത്തിലാണ് ഇവർ ഗവേഷണങ്ങൾ നടത്തുക.
ചെസ്സ് നിയമങ്ങൾ ഇംഗ്ലീഷ് വിലാസം https://ml.wikipedia.org/wiki/Rules_of_chess സ്റ്റൗന്റൊൻ രീതിയിലുള്ള ചെസ്സ് കരുക്കൾ.
ഇടത്തു നിന്ന് വലത്തേക്ക്: രാജാവ്, രഥം, മന്ത്രി, കാലാൾ, കുതിര, ആന കീവിലെ പബ്ലിക്ക് പാർക്കിൽ, ചെസ്സ് ക്ലോക്ക് ഉപയോഗിച്ച് നടന്ന ഒരു കളി
‌ ചെസ്സ് കളിയുമായി ബന്ധപ്പെട്ട നിയമങ്ങളാണ് ചെസ്സ് നിയമങ്ങൾ .
ചെസ്സിന്റെ ചരിത്രം ഏകദേശം 1500 വർഷങ്ങൾ പഴക്കമുള്ളതാണ്.
എ.ഡി ആറാം നൂറ്റാണ്ടിൽ ഉത്തരേന്ത്യയിൽ ആരംഭിച്ച ഈ ഗെയിം പേർഷ്യയിലേക്കും വ്യാപിച്ചു.
അറബികൾ പേർഷ്യ പിടിച്ചടക്കിയപ്പോൾ, ചെസ്സ് മുസ്‌ലിം ലോകം ഏറ്റെടുത്തു, തുടർന്ന് സ്പെയിനിന്റെ മൂറിഷ് ആക്രമണത്തിലൂടെ തെക്കൻ യൂറോപ്പിലേക്കും വ്യാപിച്ചു.
ആദ്യകാല റഷ്യയിൽ, കളി ഖാനേറ്റ്‌സിൽ നിന്ന് (മുസ്‌ലിം പ്രദേശങ്ങളിൽ) നിന്ന് തെക്കോട്ട് നേരിട്ട് വന്നു.
യൂറോപ്പിൽ, പതിനഞ്ചാം നൂറ്റാണ്ടിൽ കഷണങ്ങളുടെ നീക്കങ്ങൾ മാറി.
ഈ മാറ്റങ്ങളിൽ നിന്നാണ് ആധുനിക ഗെയിം ആരംഭിക്കുന്നത്.
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ ആധുനിക ടൂർണമെന്റ് കളി ആരംഭിച്ചു.
ചെസ്സ് ക്ലോക്കുകൾ ആദ്യമായി ഉപയോഗിച്ചത് 1883 ലാണ്, ആദ്യത്തെ ലോക ചെസ്സ് ചാമ്പ്യൻഷിപ്പ് 1886 ലാണ് നടന്നത്.
ഇരുപതാം നൂറ്റാണ്ടിൽ ചെസ്സ് സിദ്ധാന്തത്തിന്റെ പുരോഗതിയും വേൾഡ് ചെസ് ഫെഡറേഷൻ (FIDE) സ്ഥാപിച്ചു.
ഇപ്പോൾ, ലോകചെസ്സ് സംഘടനയായി അറിയപ്പെടുന്ന ഫിഡെയാണ് അടിസ്ഥാനനിയമങ്ങൾ ക്രമീക്കരിക്കുന്നത്.
ഓരോ രാജ്യങ്ങളിലെ ഉപസംഘടനകൾക്കും അവരുടെ ആവശ്യത്തിനനുസരിച്ച് നിയമങ്ങളിൽ ചെറിയ മാറ്റങ്ങളോടെ പ്രവർത്തിക്കാനും ഫിഡെ അനുവദിക്കുന്നുണ്ട്.
ഫാസ്റ്റ് ചെസ്സ് , കറസ്പോണ്ടന്റ് ചെസ്സ് , ഓൺലൈൺ ചെസ്സ് , ചെസ്സ് വകഭേദങ്ങൾ എന്നിവയ്ക്കെല്ലാം നിയമങ്ങളിൽ വ്യത്യാസമുണ്ട്.
രണ്ടുപേർ തമ്മിൽ ഇരുവശത്തും 16 കരുക്കളുമായി (ആറു തരത്തിലുള്ള കരുക്കൾ) ചെസ്സ് കളത്തിൽ കളിക്കുന്ന കളിയാണ് ചെസ്സ്.
ഓരോ കരുവും നീങ്ങുന്നത് വ്യത്യസ്ത രീതിയിലാണ്.
ഏതിരാളിയുടെ രാജാവിനെ ചെക്ക്മേറ്റ് ആക്കുക (വെട്ടിയെടുക്കൽ ഒഴിവാക്കാൻ പറ്റാത്ത അവസ്ഥ) എന്നതാണ് കളിയിലെ ലക്ഷ്യം.
എല്ലാ കളികളും ചെക്ക്മേറ്റിൽ അവസാനിക്കണമെന്ന് നിർബന്ധമില്ല - കളി തോൽക്കാൻ പോവുകയാണെന്ന് തോന്നുകയാണെങ്കിൽ കളിക്കാരന് കളി ഉപേക്ഷിക്കാം .
കൂടാതെ, കളി പലരീതിയിലും സമനിലയിലാവാറുണ്ട് .
കരുക്കളുടെ അടിസ്ഥാനനീക്കങ്ങളെ കൂടാതെ, സമയനിയന്ത്രണത്തിനു ഉപയോഗിക്കുന്ന സാമഗ്രികൾ, കളിക്കാർ പുലർത്തേണ്ട പെരുമാറ്റ-സ്വഭാവരീതികൾ, ഭിന്നശേഷിയുള്ള കളിക്കാർക്കുള്ള സൗകര്യം, ചെസ്സ് നോട്ടേഷൻ ഉപയോഗിച്ചുള്ള രേഖപെടുത്തൽ, തുടങ്ങി കളിയ്ക്കിടയിൽ സംഭവിക്കാവുന്ന അസാധാരണസംഭവങ്ങളെ പരിഹരിക്കുന്നതിനു വേണ്ടിയുള്ള നടപടികൾ എടുക്കുന്നതു വരെയുള്ളവയെല്ലാം തന്നെ നിയമങ്ങൾ വഴി പരിപാലിക്കപ്പെടുന്നു.
പ്രാരംഭ കരുനില a b c d e f g h 8 8 7 7 6 6 5 5 4 4 3 3 2 2 1 1 a b c d e f g h പ്രാരംഭ കരുനില
64 കള്ളികളുള്ള (എട്ട് xഎട്ട്) സമചതുരപ്രതലമായ ചെസ്സ് കളത്തിലാണ് ചെസ്സ് കളിക്കുന്നത്.
അടുത്തടുത്ത കള്ളികളിൽ രണ്ടുനിറങ്ങൾ വരാവുന്ന ഡ്രോട്ടിനു (ചെക്കർ) ( FIDE 2008 ) harv error: no target: CITEREFFIDE2008 ( help ) സമാനമായുള്ള കളിക്കളമാണിതിനുപയോഗിക്കുന്നത്.